Jaden Ivey

Džeidenas Aivis (, g. ) – JAV krepšininkas, žaidžiantis NBA lygoje besivaržančioje Detroito „Pistons“ komandoje. Universitete žaidė Purdue „Boilermakers“ komandoje.

 Karjera universitete 
kairėje|miniatiūra|181x181px|J. Ivey 2022 m.
Pirmakursio sezono pradžioje Aivis praleido penkerias rungtynes dėl kojos traumos. 2021 m. sausio 19 d., likus penkioms sekundėms iki rungtynių pabaigos, jis įmetė pergalingą tritaškį ir pelnė 15 taškų 67:65 pergalėje prieš Ohajo valstijos „Buckeyes“. Kovo 19 d. NCAA turnyro pirmajame etape žaidėjas pelnė 26 taškus ir 78:69 po pratęsimo pralaimėjo Šiaurės Teksaso universitetui. Būdamas pirmakursis, jis vidutiniškai rinko po 11,1 taško ir 3,3 atkovoto kamuolio per rungtynes ir buvo išrinktas į „Big Ten“ simbolinę pirmakursių komandą.

2021 m. lapkričio 12 d. Aivis pelnė 27 taškus per 92:67 pergalę prieš Indianos valstijos universitetą. 2022 m. sausio 30 d. jis pelnė 21 tašką ir pataikė pergalingą tritaškį likus 0,6 sekundės iki rungtynių pabaigos, 81:78 laimėdamas prieš Ohajo valstijos „Buckeyes“. Antrame sezone vidutiniškai pelnė po 17,3 taško, atkovojo po 4,9 kamuolio ir atliko po 3,1 rezultatyvaus perdavimo per rungtynes. 2022 m. kovo 31 d. jis pranešė, jog ketina dalyvauti 2022 m. NBA naujokų biržoje.

 Profesionali karjera 

 Detroito „Pistons“ (2022–dabar) 
2022 m. NBA naujokų biržoje Detroito „Pistons“ pasirinko Džeideną Aivį penktuoju šaukimu. Vasaros lygoje debiutavo liepos 7 d. rungtynėse su Portlando „Trail Blazers“, kuriose pelnė 20 taškų, surinko 6 atkovotus kamuolius ir atliko 6 rezultatyvius perdavimus. Spalio 19 d. jis debiutavo reguliariajame sezone, pelnydamas 19 taškų, atkovodamas tris kamuolius ir atlikdamas keturis rezultatyvius perdavimus 113:109 pergalėje prieš Orlando „Magic“. Gruodžio 20 d. per pralaimėjimą Jutos „Jazz“ komandai jis pelnė 30 taškų. 2023 m. kovo 27 d. Aivis pelnė 32 taškus per 126:117 pralaimėjimą Milvokio „Bucks“ ekipai.

 Statistika 

 NBA 
 Reguliarusis sezonas 
2022–23Detroitas 74  73  31.1  .416  .343  .747  3.9  5.2  .8  .2  16.32023–24Detroitas 77  61  28.8  .429  .336  .749  3.4  3.8  .7  .5  15.4Karjera 151  134  29.9  .422  .339  .748  3.7  4.5  .8  .4  15.8 

 Universitetas 
2020–21Purdue 23  12  24.2  .399  .258  .726  3.3  1.9  .7  .7  11.12021–22Purdue 36  34  31.4  .460  .358  .744  4.9  3.1  .9  .6  17.3Karjera 59  46  28.6  .440  .322  .739  4.3  2.6  .8  .6  14.9

 Išnašos 

 Nuorodos 
 Jaden Ivey profilis „Basketball Reference“ 

Kategorija:JAV krepšininkai